Кампеонато Бразилейро Серия А
Серия А е първенство, в което се състезават 20 футболни отбора от Бразилия.

Първенството се провежда всяка година. В края му клубовете класирали се на последните 4 места отпадат в Серия Б, а тези заели челните позиции получават повишение в Серия А.

„Фламенго“ и „Сао Паоло“ са най-успешните отбори в тази надпревара, успели да спечелят 6 титли.

Поради голямото географско разположение и политически особености, Бразилия има сравнително къса национално-клубна футболна история. Съвременната бразилска Серия „А“ започва едва през 1971 г., подкрепяна от полицейския режим на времето, и е улеснена от развитието на цивилната авиация и самолетния транспорт.

Преди възстановяването на националната лига, най-престижните надпревари в Бразилия са щатските първенства, главно Кампеонато Паулиста и Кампеонато Кариока, както и щатския шампионат на Сао Паоло и Рио Де Жанейро. Повечето щатски шампионати имат много по-дълга история от националния шампионат, и логически са смятани за по-престижни дотогава.

Появяват се дебати около това, че бразилската футболна асоциация не разпознава официално националните надпревари от 1959 до 1970 г. като национални титли, въпреки че са разпознати от Бразилския спортен съюз, предшественик на Бразилския футболен съюз, от 1959 – 1970.

Това включва Така Бразил, който се състои от клубове от всички региони на Бразилия и Торнерио Роберто Гомез Педроса, по известен като Robertão, в който участват отбори от най-представителните райони в Бразилия.

По време на надпреварата всеки отбор играе срещу всички останали по два пъти на разменено гостуване.

До 2006 отборите в Серия А са 22, но за новото първенство групата е намалена до 20 тима.

Класиралият се на първа позиция клуб и този на съответното второ място получават право да играят в Копа Либертадорес. Третият и четвъртият могат да участват в Купа Конмебол, а отборите, класирали се от 5-о до 11-о място, се включват в турнира за Купа Южна Америка.

Спортна история 
През 1979 г. всички по-големи отбори от Сао Паоло, с изключение на „Палмейрас“, се отказват от надпреварата. Те протестират срещу странната система за класиране, която позволява на техните съперници „Палмейрас“ и „Гуарани“ да участват чак от последната фаза (поради това че са миналогодишни финалисти), като желаят да имат същите права като тях.

Наистина странно било това, че „Гуарани“ завършили в челната 12-ица, въпреки че са изиграли само 3 мача, а „Палмейрас“ завършили на 3-то място само с 5 изиграни мача в надпревара с 96 участника.

През 1984 г., „Ювентус“, малък клуб от Сао Паоло, успява да се класира за Серия „А“. Участниците в надпреварата е можело по всяко време да бъдат повишени от Серия „Б“ и същевременно да отпаднат в Серия „Б“ по средата на шампионата.

През 1999 е въведена система, която прилича на тази на Примера дивизион, Аржентина. Двата клуба с най-малко точков актив в първата фаза на два последователни сезона, отпадат. Въпреки това тази система просъществувала само един сезон.

През 2005 всеки отбор играе 42 игри, 21 у дома, и 21 навън, общо 462 игри. Шампионът и вторият автоматически се класират за Копа Либертадорес. 11 от мачовете през 2005 са анулирани заради скандал по купуване на мачове и трябвало да бъдат преиграни.

Сезоните с най-много участници са както следва: 2000 (116 участника), 1979 (94 участника), 1986 (80 участника).

Отличия и трофеи 
Наградата Бола де Оуро на списание Пласар е най-старото отличие, а Трофео Осмар Сантос и Трофео Хоао Салданя са награди, раздавани от списание Ланс.

Отбори, състезаващи се през сезон 2014 
Списък от 20-те отбора, състезаващи се през сезон 2014:

  Атлетико Минейро

  Атлетико Паранаенсе

  Баия

  Ботафого

  Чапекоензе

  Гремио

  Интернасионал

  Коринтианс

  Коритиба

  Крузейро

  Палмейраш

  Сантош

  Сао Пауло

  Португуеза - Португуеза

  Крисиума

  Спорт Клуб до Ресифе - Спорчи

  Фламенго

  Гояш Ешпорте Клубе - Гояш

  Флуминенсе

  Фигейренсе

Класирали се в Серия А след края на сезон 2013 
  Палмейрас

  Чапекоензе

  Спорт Клуб

  Фигейренсе

Изпаднали от Серия А след края на сезон 2013 
  Португеза

  Вашко да Гама

  Понте Прета

  Наутико

Статистика 
Интернационал е единственият отбор, който през 1979 успял да завърши без нито една загуба. Също така в мач между Гоиас и Крузейро били изгонени 14 играча.

През 1977 Атлетико Минеро завършват непобедени, но биват победени на дузпи от Сао Паоло.

Роберто Динамите е играчът с най-много вкарани голове в историята на Бразилската Серия „А“, със 120 гола за 20 сезона (1971 – 1989).

От 2009 насам, само Крузейро, Фламенго и Интернационал са участвали във всички издания на шампионата.

През 2003, Крузейро успява да спечели първата си титла като прави най-добрата кампания в историята на Бразилската Серия „А“, завършвайки със 100 точки и 106 гола.

Серия А в България 
Бразилското футболно първенство за първи път се излъчва през 2007 г. по телевизия Евроком, който излъчва двубоите от шампионата в периода 2007 – 2015 г. (с прекъсвания). Титулярен коментатор на двубоите е Станимир Бакалов, известен сред феновете на шампионата с прозвището си „Ел Феномено“. Освен него, мачове от Серия А са коментирали Бойко Котев, Виктория Младенова, Кристиян Кръстева и др. Известно време Евроком предава мачовете от Серия Б и първенствата на местните щати.

Източници 

Турнири по футбол в Бразилия
Футбол в Бразилия